Vilniaus universiteto fondas

Paramos fondas Vilniaus universiteto fondas – pirmasis filantropinis universitetinis neliečiamojo kapitalo fondas () Lietuvoje, įsteigtas 2016 m. balandžio 6 d. 5-metį švenčiančio VU fondo mecenatai: stiprus universitetas – stipri Lietuva. Delfi.lt. Nuoroda tikrinta 2021-04-27.  Neliečiamojo kapitalo fondui, subfondams, projektams paramą yra skyrusios per 50 įmonių. VU Fondą visuomenė parėmė virš 5 tūkst. kartų.Mokslą remiantys mecenatai: Lietuvos ateitis priklauso nuo to, kaip greitai pavyks sukurti mokslo žiniomis pagrįstą ekonomiką ir visuomenę. Lrt.lt. Nuoroda tikrinta 2021-04-27. Vilniaus universiteto (VU) fondo neliečiamajam kapitalui teikiama parama yra investuojama, uždirbta investicijų grąža skiriama Vilniaus universitetui.Vilniaus universiteto fondas. Investavimo strategija. vuf.lt. Nuoroda tikrinta 2021-04-28.

 Istorija 
Vilniaus universiteto fondą 2016 m. balandžio 6 d. įsteigė įmonė UAB „Ekspla“, atstovaujama Rimanto Kraujalio, įmonė UAB „Light Conversion“, atstovaujama prof. Algio Petro Piskarsko, ir investuotojas Alvydas Žabolis.

2017 m. gegužės mėn. suformuotas 1 mln. Eur vertės neliečiamasis kapitalas. 2017 m. Nerius Numa tapo ketvirtuoju VU Fondo dalininku.

2018 m. spalio mėn. suformuota Investicijų valdyba ir Direktoriaus pareigybė.

2019 m. sausį pradėtas Investicijų valdymas. Tais pačiais metais Darius Zubas tapo penktuoju VU Fondo dalininku.

2020 m. kovo mėn. Vilniaus universitetui skirta parama iš pirmosios investicijų grąžos. Tais pačiais metais prie VU Fondo dalininkų prisijungė Danas Tvarijonavičius ir Arvydas Andrijauskas.

2022 m. verslininkas, VU Fizikos fakulteto alumnas Gediminas Vaitiekūnas skyrė 300 tūkst. eurų  ir prisijungė prie dalininkų.https://vuf.lt/naujienos/gediminas-vaitiekunas-skyre-300-tukst-euru-vu-fondo-nelieciamajam-kapitalui/

2024 m. Kanados lietuviai gydytojai odontologai ir filantropai Angelė ir Sigitas Kazlauskai skyrė 7 mln. Kanados dolerių (apie 4,7 mln. eurų) palikimą VU Fondui, prie dalininkų komandos prisijungė Algirdas Pacevičius Pace, dr. A. M. Kazlauskas testamento vykdytojas, Kanados teisininkų kontoros „Pace Law Firm“ įkūrėjas ir valdybos pirmininkas, taip pat prie šio filantropinio sandorio tarpininkavimu ir konsultacijomis prisidėję verslininkai Laisvis Makulis ir Rokas Pečiulaitis.https://vuf.lt/naujienos/kanados-lietuviu-odontologu-palikimas/

2024 m. filantropai Irena ir Algirdas Juozapavičiai iš sūnaus palikimo skyrė 1,3 mln. eurų VU Fondui, prie dalininkų komandos prisijungė Irena Juozapavičienė.https://vuf.lt/naujienos/juozapaviciu-seimos-parama-vu-nelieciamojo-kapitalo-fondui/

2025 m. „Swedbank“ skyrė 10 mln. eurų paramą VU Fondui, įmonė prisijungė prie dalininkų. Fondo valdomo investicijų portfelio vertė peržengė 20 mln. eurų ribą.https://vuf.lt/naujienos/swedbank-skiria-10-mln-euru-parama-vilniaus-universiteto-fondui/

 Investicijų valdymas 
Fondo neliečiamajam kapitalui skirta parama yra investuojama į įvairias turto klases, uždirbta investicijų grąža gali būti reinvestuojama (iki 50 proc.) arba skiriama Vilniaus universitetui. Už Vilniaus universiteto fondo investicijų valdymą ir strategiją yra atsakinga Investicijų valdyba, kurią skiria Fondo dalininkai. Fondas viešina ketvirtines Investicijų valdymo ataskaitas.Vilniaus universiteto fondas. Dokumentai. vuf.lt Nuoroda tikrinta 2021-04-28 
+Neliečiamojo kapitalo investicijų alokacijaTurto klasėIlgalaikis turto išskaidymasMinimali išskaidymo ribaMaksimali išskaidymo ribaPalyginamasis indeksasIšsivysčiusių šalių akcijos30 %20 %50 %MSCI World, EURBesivystančių šalių akcijos5 %0 %10 %MSCI Emerging Markets, EURInvesticinio reitingo vyriausybių obligacijos15 %10 %40 %Bloomberg Barclays Euro Treasury Bond IndexInvesticinio reitingo įmonių obligacijos10 %5 %30 %Bloomberg Barclays Euro Corporate Bond IndexAukšto pajamingumo obligacijos5 %0 %15 %Markit iBoxx Euro Liquid High Yield IndexAlternatyvios investicijos35 %10 %50 %MSCI World, EURPinigų rinkos priemonės0 %0 %20 %EURIBOR 1M

 Paramos skyrimas 
Vilniaus universiteto fondas yra išskyręs 6 prioritetines sritis, kurioms skiriama parama iš investicijų grąžos, gautos investavus neliečiamąjį kapitalą:

 Stipendijos talentingiausiems studentams.
 Stažuotės studentams, dėstytojams, mokslininkams.
 Talentingiausių akademikų pritraukimas.
 Globalius poreikius atitinkančios studijų programos.
 Aukštos pridėtinės vertės moksliniai tyrimai.
 Infrastruktūra mokslo ir studijų kokybės gerinimui.

Kitus projektus, kurie neįeina į prioritetų sąrašą, VU fondas remia iš liečiamajam kapitalui skirtos tikslinės paramos.

 Pripažinimas 
2020 m. kovo 4 d. Vilniaus miesto savivaldybės taryba Vilniaus universiteto fondą pripažino pirmuoju Vilniaus miesto savivaldybės mecenuojamuoju projektu. Alvydas Žabolis, UAB „Light Conversion“, UAB „Ekspla“, Nerius Numa ir Darius Zubas už paramą VU Fondui gavo Vilniaus miesto savivaldybės mecenatų vardus. 2021 m. Vilniaus miesto savivaldybės mecenato vardą gavo VU Fondo rėmėjas Danas Tvarijonavičius.Savivaldybės mecenatų vardai suteikti sostinės kultūros, meno ir mokslo globėjams.  vilnius.lt Nuoroda tikrinta 2021-04-28

 Šaltiniai 

Kategorija:Lietuvos paramos fondai